Ir-34 edizzjoni tal-maratona internazzjonali ta’ Beijing saret kif ipjanat minkejja tħassib serju dwar il-kwalità ħażina tal-arja. Ħafna mill-25,000 parteċipant libsu maskli biex jiffiltraw l-arja b’uħud qalu li l-arja kienet tinxtam bħal faħam maħruq. L-organizzaturi wissew lill-parteċipanti dwar il-kundizzjonijiet tal-arja, iżda l-ambaxxata Amerikana qalet li l-arja tant kienet ħażina li kienet ta’ risku. Xi atleti ma spiċċawx il-maratona minħabba t-tniġġiż. Uħud stmaw li waqt il-maratona, t-tniġġiż fl-arja kien 16-il darba agħar mill-massimu rakomandat mill-Għaqda Dinija tas-Saħħa (WHO).